Tartalomjegyzék

[1. Bevezetés 1](#_Toc53745766)

[2. Fogalom magyarázatok 1](#_Toc53745767)

[3. Jogszabályi háttér 1](#_Toc53745768)

[4. Érintettek jogai 2](#_Toc53745769)

[5. Eljárási szabályok, vagyis hogyan élhet Ön, a személyes adatai kezelésével kapcsolatos jogaival: 2](#_Toc53745770)

[6. A személyes adatok kezelésére vonatkozó egyéb információk: 3](#_Toc53745771)

[7. Bíróság, ügyészség, nyomozó szervek, hatóságok általi megkeresések, És egyéb adatkezelések szabályai 3](#_Toc53745772)

[8. A Honlapunk és a közösségi média megjelenésünk adatkezelései 4](#_Toc53745773)

[9. Kapcsolatfelvétel – ügyféllevelezés 4](#_Toc53745774)

[10. Érintettel kapcsolatos adatkezelések 4](#_Toc53745775)

[10.1. A GYSEV Zrt. beléptető rendszerében keletkezett adatok kezelése 4](#_Toc53745776)

# 1. Bevezetés

A Győr-Sopron-Ebenfurti Vasút Zártkörűen Működő Részvénytársaság (9400 Sopron, Mátyás király u. 19., a továbbiakban GYSEV Zrt., vagy Adatkezelő), mint Adatkezelő adatkezeléseivel kapcsolatosan felmerülő Adatkezelési Alapelvek és adatkezelési tájékoztatói elérhetők a <https://www2.gysev.hu/adatvedelem> címen. Ezekkel kapcsolatos kérdése esetén, kérjük, az adatvedelem@gysev.hu e-mail címen keresztül vegye fel a kapcsolatot adatvédelmi tisztviselőnkkel (+3699577305).

Fenntartjuk magunknak a jogot az általunk kiadott Adatkezelési Alapelvek és adatkezelési tájékoztatóink megváltoztatására, az esetleges változásokról kellő időben értesítjük az Érintetteket.

# 2. Fogalom magyarázatok

Ehhez az adatkezeléshez használatos fogalmak magyarázatai a GYSEV Zrt. Adatkezelési Alapelvek 2. pontjában találhatóak.

# 3. Jogszabályi háttér

Az általunk kiadott Adatkezelési Alapelvek és adatkezelési tájékoztatóink tartalma összhangban van az adatvédelemmel kapcsolatos hatályos jogszabályokkal, így erre az adatkezelésre vonatkozóan különösen az alábbiakkal:

* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR);
* 2011. évi CXII. törvény – az információs önrendelkezési jogról és az információszabadságról (Infotv.);
* 1995. évi LXVI. törvény – a köziratokról, a közlevéltárakról és a magánlevéltári anyag védelméről;
* 335/2005. (XII. 29.) Korm. rendelet – a közfeladatot ellátó szervek iratkezelésének általános követelményeiről;
* 2013. évi V. törvény – a Polgári Törvénykönyvről (Ptk.);
* 2005.évi CXXXIII. törvény – a személy- és vagyonvédelmi, valamint a magánnyomozó tevékenység szabályairól

# 4. Érintettek jogai

Az Érintett, vagyis Ön az általunk Önről kezelt adatokkal kapcsolatban élhet **hozzáférési jogával**, amely kapcsán az Ön kérésére írásbeli tájékoztatást adunk Önnek a nálunk kezelt adatairól, az adatkezelés céljáról, jogalapjáról, időtartamáról, illetve az adatkezeléssel összefüggő tevékenységünkről, valamint arról, hogy kik és milyen célból kapják vagy kapták meg az Ön adatait.

Kérheti személyes adatainak **helyesbítését**, illetve – a kötelező adatkezelések kivételével – **„elfeledtetését”**, valamint élhet az **adatkezelés korlátozásához való jogával**, továbbá **tiltakozhat** a személyes adatainak kezelése ellen.

Élve **adathordozási jogával** kérheti, hogy adjuk ki Önnek az Önre vonatkozó, Ön által a rendelkezésünkre bocsátott személyes adatait annak érdekében, hogy Ön ezeket az adatokat egy másik Adatkezelőnek továbbíthassa.

Amennyiben az adataival kapcsolatban jogsértést tapasztal, akkor élhet a **bírósághoz fordulás** és/vagy, **hatósághoz fordulás jogával**, valamint **kártérítés és sérelemdíj igénybejelentéssel**.

Ezen jogok értelmezését, valamint erre az adatkezelésre nem vonatkozó, de egyéb adatkezelésünkhöz kapcsolódó érintetti jogokat a GYSEV Zrt. Adatkezelési Alapelvek 4. pontja.

# 5. Eljárási szabályok, vagyis hogyan élhet Ön, a személyes adatai kezelésével kapcsolatos jogaival:

Ön, a személyes adatai kezelésével kapcsolatos észrevételeit, kéréseit írásban, a fent közölt elérhetőségeinken, illetve az adat felvételénél jelzett módon részünkre bármikor megküldheti, benyújthatja.

Indokolatlan késedelem nélkül, legkésőbb a kérelem beérkezésétől számított egy hónapon belül tájékoztatjuk Önt a meghozott intézkedésekről. Szükség esetén, – figyelembe véve a kérelem összetettségét és azok számát – ez a határidő további két hónappal meghosszabbítható.

Amennyiben késedelem nélkül, de legkésőbb a kérelem beérkezésétől számított egy hónapon belül nem teszünk intézkedéseket az Ön kérelmére vonatkozóan, akkor tájékoztatnunk kell Önt az intézkedés elmaradásának okairól, esetleges határidő meghosszabbításáról, valamint arról, hogy Ön panaszt nyújthat be valamely felügyeleti hatósághoz, és élhet bírósági jogorvoslati jogával.

A kért információkat és tájékoztatást díjmentesen biztosítjuk Önnek. Amennyiben az Ön kérelme egyértelműen megalapozatlan, ismétlődő vagy túlzó, figyelemmel a kért információ biztosításával járó adminisztratív költségekre, észszerű díjat számolhatunk fel, vagy megtagadhatjuk a kérelem alapján történő intézkedést.

Az Önnek adott tájékoztatónkban jogi kötelezettségre, jogszabályi engedélyre, jogi korlátozásra vagy bárminemű jogkövetkezményre úgy hivatkozhatunk, hogy a hivatkozott jogszabály paragrafusát és bekezdését, valamint a szakasz idézését is leírjuk a tájékoztatónkban.

Minden olyan címzettet tájékoztatunk az általunk végzett helyesbítésről, törlésről vagy adatkezelés-korlátozásról, akinek a személyes adatot továbbítottuk; kivéve, ha ez lehetetlennek bizonyul, vagy aránytalanul nagy erőfeszítést igényel. Önt, a kérésére ezen címzettekről is tájékoztatjuk.

Az Ön részére általunk biztosított információk elsősorban elektronikus formátumban kerülnek kiadásra, kivéve, ha Ön másként kéri.

Ön, mint Érintett a jogainak megsértése esetén az Ön lakóhelye, vagy tartózkodási helye szerinti illetékes bírósághoz (<https://birosag.hu/>) fordulhat, valamint panasszal a Nemzeti Adatvédelmi és Információszabadság Hatósághoz fordulhat:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa utca 9-11.

Levelezési cím: 1374 Budapest, Pf.: 603.

# 6. A személyes adatok kezelésére vonatkozó egyéb információk:

A személyes adatok tárolásának módjára és az adatkezelés biztonságára vonatkozó megállapításainkat a GYSEV Zrt. Adatkezelési Alapelvek 6. pontja tartalmazza.

Ebben az adatkezelésben a tevékenységünk adatkezelései az alábbiakon alapulnak:

a GYSEV Zrt. Adatkezelési Alapelvek 5. pont

b) szerződés teljesítése, GDPR 6. cikk (1) bek. b) pont;

d) az Adatkezelő jogos érdekeinek érvényesítése, GDPR 6. cikk (1) bek. f) pont;

Az Ön személyes adatait harmadik személynek csak jogszabályi rendelkezés esetén adjuk át, vagy ha Ön ahhoz a megfelelő tájékoztatását követően előzetesen hozzájárult.

A megjelölt céloktól eltérő célra a személyes adatokat nem használjuk. Azokat a munkatársaink, kizárólag a feladataik elvégzéséhez elengedhetetlenül szükséges mértékben és ideig kezelhetik.

Bizonyos esetekben a megadott adatok egy részének kezelését, tárolását, továbbítását jogszabályok teszik kötelezővé, melyről külön értesítjük partereinket.

# 7. Bíróság, ügyészség, nyomozó szervek, hatóságok általi megkeresések, És egyéb adatkezelések szabályai

Tájékoztatjuk, hogy a bíróság, az ügyészség, a nyomozó hatóság, a szabálysértési hatóság, a közigazgatási hatóság, a Nemzeti Adatvédelmi és Információszabadság Hatóság, illetőleg vonatkozó jogszabály felhatalmazása alapján más szervek részére tájékoztatás adása, adatok közlése, átadása, illetőleg iratok rendelkezésre bocsátása érdekében megkereshetnek bennünket, mint Adatkezelőt.

A hatóságok részére – amennyiben a hatóság a pontos célt és az adatok körét megjelölte – személyes adatot csak annyit és olyan mértékben adunk ki, amely a megkeresés céljának megvalósításához elengedhetetlenül szükséges.

Az általunk kiadott Adatkezelési Alapelvekben, valamint az adatkezelési tájékoztatókban fel nem sorolt adatkezelésekről az adat felvételekor adunk tájékoztatást.

# 8. A Honlapunk és a közösségi média megjelenésünk adatkezelései

A <https://www2.gysev.hu/> weblap meglátogatásakor a webszerver automatikusan naplózza a látogató, így adott eseteben az Ön tevékenységét. A weblap google analytics kóddal is el van látva, ezért meglátogatásakor automatikusan naplózza, és tömbösített statisztikát készít a felhasználók tevékenységéről, így adott eseteben az Ön tevékenységéről, ez utóbbi miatt a felhasználó, vagyis az Ön pontos visszakövetésére google analyticsben nincs lehetőség.

A GYSEV Zrt., mint gazdálkodó szervezet a tevékenységének népszerűsítése, magáról a szervezetről, illetve a tevékenységéről szóló információk átadása, marketing tevékenység végzése céljából facebook oldalt, illetve instagram-ot is üzemeltet.

Cégünk a naplóállományok elemzése során felmerült adatokat más információval nem kapcsolja össze, a felhasználó személyének, vagyis Önnek az azonosítására nem törekszik.

A honlapunk, a facebook oldalunk, illetve az instagram-unk adatkezeléseihez kapcsolódó egyéb adatvédelmi információink a GYSEV Zrt. Adatkezelési Alapelvek 8. pontjában találhatóak.

# 9. Kapcsolatfelvétel – ügyféllevelezés

Minden hozzánk beérkezett e-mailt a küldő nevével, e-mail címével, a dátum, időpont adatokkal és más, az üzenetben megadott egyéb személyes adatokkal együtt az adatközléstől számított legfeljebb 3 év elteltével törlünk.

Mivel a GYSEV Zrt.-re az 1995. évi LXVI. törvény és a 335/2005.sz. Kormányrendelet hatálya kiterjed, ezért címzettként minden hozzánk beérkezett levelet a küldő nevével, címével és a beérkezés dátumával a GYSEV Zrt. Iratkezelési és Ügyviteli Szabályzatában meghatározott ideig megőrizzük, és azt követően az említett jogszabályok szerint a leveleket vagy megsemmisítjük, vagy a Magyar Nemzeti Levéltár, Országos Levéltára (Budapest, I., Bécsi kapu tér 2-4. www.mnl.gov.hu) részére átadjuk.

# 10. Érintettel kapcsolatos adatkezelések

## 10.1. A GYSEV Zrt. területén alkalmazott beléptető rendszer adatainak kezelése

*Az adatkezelési folyamat célja:* A GYSEV Zrt. személy- és áruszállítási szolgáltatás minőségének és vagyonvédelmi színvonalának emelése.

*Az Érintettek köre:* A GYSEV Zrt. beléptető rendszerrel védett területére belépő személyek

*A kezelt adatok forrása:* Érintett

*A kezelt adatok köre: (az adatkezelés céljainak, a fent felsorolt jogalapoknak és az adatkezelés időtartamának meghatározásával):*

| Kezelt adatok köre | Adatkezelés célja | Adatkezelés jogalapja | Adat-kezelés idő-tartama | Hogyan használjuk fel | Adatközlés / adattovábbítás és annak jogalapja |
| --- | --- | --- | --- | --- | --- |
| Név, képmás, munkáltató, szervezeti egység, törzsszám, kártya azonosító száma, kártya elektronikus azonosító száma, kártya használatának helye és időpontja | 1. Illetéktelen személyek belépésének megakadályozása, valamint a belépési jogosultsággal rendelkező személyek bent tartózkodásának rögzítése, ami elősegíti a GYSEV Zrt. területén dolgozó, tartózkodó személyek, és az itt elhelyezett, GYSEV Zrt. és szerződéses partnereinek tulajdonában, használatában levő vagyontárgyak, valamint információt hordozó eszközök, iratok védelmét.2., Vagyonvédelmi, üzembiztonsági, munkavédelmi, környezetvédelmi, katasztrófavédelmi és egyéb szakmai és rendkívüli események, balesetek, vizsgálata3., A 2. pontban felsorolt szakterületeket érintő munkavégzések ellenőrzése | f) az Adatkezelő jogos érdekeinek érvényesítése (gazdasági érdek: a személyek és vagyontárgyak védelmének, valamint egyes eseményeknél a felelősség megállapítása, és káreseményeknél a bizonyítékként történő felhasználás) | Belépési jogosultság lejáratát követő naptári év első negyedév vége | Szerveren történő tárolás után:Jogsértő cselekmények vizsgálata során belső felhasználásBalesetek, események vizsgálata, munkavégzés ellenőrzése során, munkajogi eljárásban bizonyítékként történő felhasználás | * Nincsen
 |
|  |  |

*Az érdekmérlegelési teszt Érintettre vonatkozó rövid ismertetése:* Társaságunknak egyértelmű érdeke fűződik a fenti táblázatban jogos érdekeinek érvényesítésű jogalappal indokolt adatkezelésre, mivel a különféle szerződésekbe foglalt szolgáltatási kötelezettség teljesítése, komplex biztonsági, védelmi, balesetvizsgálati feladatainak teljesítése, munkavállalói feletti ellenőrzési tevékenysége, valamely harmadik fél jogos érdekeinek biztosítása a GYSEV Zrt. alapvető gazdasági érdeke, és felelőssége, hiszen ezek mind kihatnak az eredményességére, illetve a működési feltételeire. Az említett adatkezelésre az érdekmérlegelési tesztet elkészítettük melynek eredményeként az állapítható meg, hogy a Társaságunk által meghozott intézkedésekkel nyújtott biztosítékok és adatvédelmi, adatbiztonsági intézkedések az említett adatkezelés által okozott érdeksérelmet elfogadható szintre csökkentik.

*Adatkezelés módja:* elektronikus

*Személyes adatokat megismerheti/kezeli:*

* A GYSEV Zrt. Biztonság szervezet illetékes szakterületének vizsgálatot végző munkatársai.
* A GYSEV Zrt. Informatika és Humán szervezetének erre feljogosított munkavállalói
* A GYSEV Zrt. munkavállalói esetében a felettük munkáltatói jogkört gyakorló

*Adatfeldolgozók:*

|  |  |  |  |
| --- | --- | --- | --- |
| **Név** | **Székhely** | **Adatfeldolgozói feladat** | **Adatvédelemmel kapcsolatos irányelveinek elérhetőségei** |
| Nincsen |  |  |  |

*Adattovábbítás harmadik országba vagy nemzetközi szervezet részére:* nincs

*Automatizált döntéshozatal, profilalkotás:* az adatkezelés kapcsán ilyen nem történik

*Az adatszolgáltatás elmaradásának lehetséges következményei:*

Az Érintett nem lép be a beléptető rendszerrel védett területre.